《泛舟甘溪送薛炎州朱次公李祈年归龙江》
清代·陈恭尹

春江何处不萋萋，掩映群峰到郭西。岸柳飞花时度水，山家开户半临溪。

已知异境人间少，难得同心酒坐齐。莫指乡园便归去，舟前听取鹧鸪啼。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。